**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE, ÎNTREȚINERE**

**DIRECŢIA ECONOMICĂ**

**Nr. 24309/16.04.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire, Întreținere și Directorul executiv al Direcției Economice formulează următorul

**RAPORT DE SPECIALITATE**

la proiectul de hotărâre privind aprobarea documentației de avizare a lucrărilor de intervenție și a indicatorilor tehnico-economici, pentru obiectivul de investiții

**,,REFUNCȚIONALIZARE CENTRALĂ TERMICĂ DE CARTIER**

**ÎN SĂLI DE CURS ȘI SALĂ DE EVENIMENTE**

**CU FUNCȚIUNI COMPLEMENTARE**

**LICEUL TEOLOGIC ORTODOX NICOLAE STEINHARDT”**

Liceul Teologic Ortodox „Nicolae Steinhardt” din Municipiul Satu Mare este o unitate de învățământ al cărui număr de elevi este într-o creștere constantă de la un an la altul, astfel încât spațiile disponibile necesare desfășurării activităților educaționale sunt insuficiente, motiv pentru care se impune creșterea numărului de clase, necesitate pentru care s-a elaborat de către S.C. AEDILIS PROIECT S.R.L. documentația de avizare a lucrărilor de intervenție aferentă prezentului obiectiv de investiție.

Documentația vizează refuncționalizarea clădirii existente a centralei termice în săli de curs și sală de evenimente cu funcțiuni complementare. În acest sens clădirea se va extinde atât pe orizontală, cât și pe verticală, cu regimul de înălțime al clădirii Sp+P+2E.

Documentația de avizare a lucrărilor de intervenție a fost elaborată în conformitate cu prevederile H.G. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

**Caracteristicile tehnice și parametri specifici obiectivului de investiție:**

Proiectul vizează refuncționalizarea clădirii existente a centralei termice în săli de curs și sală de evenimente cu regimul de înălțime al clădirii Sp+P+2E.

**Capacități tehnice**

Aria construită propusă: 463,20 mp;

Aria desfășurată propusă: 1.159,20 mp;

Aria utilă totală: 966,33 mp.

**INDICATORI TEHNICO-ECONOMICI**

**Scenariul A**

1. Valoarea totală a investiției : 10.677.286,36 lei fără TVA,

din care Construcții + Montaj : 5.827.469,76 lei fără TVA.

2. Durata de implementare a proiectului este de 27 luni, din care lucrările de execuție se vor derula pe o perioadã de 21 luni.

3. Finanțarea obiectivului: din bugetul de venituri și cheltuieli al Municipiului Satu Mare și/sau alte surse legal constituite.

Raportat la prevederile art. 41 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ... Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative ... . Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... .

Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative…. Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... . Documentațiile tehnico-economice ale obiectivelor de investiții noi, a căror finanțare se asigură integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative...” și cele privitoare la asigurarea resurselor financiare din același act normativ „ ... Nicio cheltuială nu poate fi înscrisă în bugetele prevăzute la art.1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială ... . (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finanțare”.

Raportat și la prevederile art. 129 alin. (2) lit. b) coroborat cu alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local,

Ținând cont și de documentația suport (referatul nr. 22056/08.04.2024 privind înaintarea spre avizare comisiei tehnico-economice a documentației de avizare a lucrărilor de intervenție și a indicatorilor tehnico-economici ai obiectivului de investiție ,,REFUNCȚIONALIZARE CENTRALĂ TERMICĂ DE CARTIER ÎN SĂLI DE CURS ȘI SALĂ DE EVENIMENTE CU FUNCȚIUNI COMPLEMENTARE LICEUL TEOLOGIC ORTODOX NICOLAE STEINHARDT” din Municipiul Satu Mare, județul Satu Mare, procesul verbal nr. 22668/09.04.2024 al comisiei tehnico-economice), proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director Executiv, Șef Serviciu,**

 **Ec. Ursu Lucica Ing. Szűcs Zsigmond**

Întocmit în 2 ex.

Ing. Giurgiu Radu Mircea